送次道學士知太平州因寄曾子固
作者：梅堯臣
朝代：宋

paragraphs: 春浦楊花撩亂飛，春江鮆魚來正肥。
采石新林兒女去，茭白蒲牙艇子歸。
歸令煑魚不得熟，已望使君船上磯。
上磯亦不待潮應，爭牽篾纜泥污衣。
姑熟溪頭槌大鼓，紅抹鞾刀趨俯僂。
牙兵可擬岸傍蘆，森森甲立雄南土。
更得西州謝法曹，新詠定多傳樂府。